***TOVARIŠKO SREČANJE ČLANOV IN SIMPATIZERJEV NOB MIRNSKE IN TEMENIŠKE DOLINE***

1. ***JULIJ 2023 ob 11.00. uri – DEBENEC***

*Dne,* ***1. julija 2023*** *ob 11.00. uri smo se tradicionalno zbrali simpatizerji NOB pri koči Plaz na Debencu v počastitev* ***Dneva borca in praznika občine Mirna****.*

 *Vse zbrane udeležence je pozdravil predsednik Združenja za vrednote NOB Trebnje,* ***Boštjan Sladič.*** *Poseben pozdrav gre županu občine Mirna Dušanu Skerbišu, častnima občanoma občine Mirna, gospodu Kotarju in Gregorčiču, slavnostnemu govorniku predsedniku PS ZB NOB Dolenjske in Bele Krajine tov. Borutu Likarju, praporščakom in predstavnikom Spominskega Dolenjskega bataljona.*

*Prisotne je pozdravil tudi* ***župan občine Mirna Dušan Skerbiš****, ki je prav ta dan praznovala 12. rojstni dan. Orisal je pot novo nastajajoče občine in poudaril razvoj le- te skozi svoje delovanje. Dotaknil se je tudi pomena narodnoosvobodilnega boja za Slovence.*

*Slavnostni govornik je bil* ***tov. Borut Likar, predsednik PS ZB NOB Dolenjske in Bele Krajine*** *(celoten govor je objavljen na spletni strani združenja). Poudaril je, da številčna prisotnost članov in simpatizerjev ZB, prisotnost dolenjskega bataljona in praporščakov potrjuje potrebo po takih srečanjih, na katerih se spomnimo dogodkov iz časov narodnoosvobodilnega boja. V koči na Debencu je v času NOB delovala partizanska lekarna in ambulanta v organizaciji Mirnčana Franje Bulca. Na tem območju je zibelka dolenjskega partizanstva, kar priča tudi veliko narodnih herojev. Spomin na lani preminulega častnega občana Lada Kocijana, partizana in prvoborca, bo ostal za vedno, za vse prihodnje generacije.*

*Priznanji združenja borcev za vrednote NOB sta prejela dolgoletna člana Občinske organizacije Mirna Breda Baranašič in Jože Bevc.*

*Povezovalec proslave je bil Zoran Remic, v kulturnem programu so sodelovali pevci DU Mirna, recitirala pa sta Barica Kraljevski in Taj Remic.*

*Zoran je zaključil uradni del srečanja s Kajuhom:*

**Samo milijon***nas je,***milijon***umirajočih med mrliči,*

**milijon***, ki pijejo mu kri biriči, en sam***milijon***,*

*ki ga trpljenje krotoviči in vendar ga nikoli ne uniči…*

*Breda Baranašič*